  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Россиысь лэсьтӥськонъя но жилищно-коммунальной возёсъя министр Ирек Файзуллин но Удмуртилэн тӧроез Александр Бречалов элькунын «Жильё и городская среда» йӧскалык ӵектосэз быдэсъян, лэсьтӥськон удысэз азинтон но кар интывылъёсты умоятон ужпумъёс сярысь вераськизы. Со сярысь улосвыл кивалтӥсьлэн пресс-службаез ивортӥз. Росстат ивортмъя, 2023-тӥ арын сизьым толэзь ӵоже Удмуртиын 944,3 сюрс квадрат метр улон интыос уже кутэмын, со пӧлысь 394,7 сюрс квадрат метрез – трос патерен коркаос. Ар пумозь эшшо 14 трос квартираем юртъёсты пуктонэз йылпумъяны чакламын.  Улдон интыос пуктон, улон-вылонэз умоятон понна луонлыкъёс кылдытон ужпумъёсты улосвыл но федерал ёзъёс валче быдэсъяло. Нимысьтыз саклык – куашкан калэ вуэм юртъёсын улӥсьёсты мукет интые выжтонлы, со понна ватсаса коньдон висъяське, пусйиз министр. « Со адямиослы умой но кышкыттэм улыны луонлыкъёс кылдытонын туж кулэ вамыш. 2019-тӥ арысен Удмурт Элькунын 56,74 сюрс квадрат метр улон интыысь 3 сюрс 930 адямиез мукет интые выжтӥзы » Ирек Файзуллин, Россиысь лэсьтӥськонъя но жилищно-коммунальной возёсъя министр «Чистая вода» федерал ӵектосъя элькунын кык объектъёсын лэсьтӥськон мынэ. Коммунальной инфрасӧзнэтэз выльдон программа чотын 186,2 иськем гумыосты выльдыны чакламын. « Трос квартираем коркаосты пуктонэз азинтыны «Стимул» программа юрттӥз, со улосвылын вететӥ арзэ ужа. Программа улсын туэ укмыс объектъёс пуктӥсько, коммунальной удысысь куинь объектын ужъёс быдтэмын. Йылпумъян пала вуэмын Дэри ёросын но Ижысь Первомай ёросын канализаци лэсьтон, озьы ик ка рын выль улон огъет доры сюрес лэсьтон » Александр Бречалов, Удмуртилэн тӧроез Таяз арын Удмуртиын «Формирование комфортной городской среды» федерал ӵектосъя 147 интывылъёсты умоятыны чакламын вал, 110 интыын ужъёс быдэстэмын ни. Тодэ вайытом, Удмуртиын улӥсьёс 2024-тӥ арын умоятоно мерлыко интыосты бырйизы. Куара сётонэ 106 сюрслэсь трос адями пыриськиз.  Тегъёс: лэсьтӥськон улонинты АлександрБречалов Удмуртия  